Ġunju 1993 IL-MARSA 61 IT-TITULAR TAL-KNISJA TAGĦNA .Wieħed mill-aktar opri artistiċi li għandna fil-knisja Parrokkjali tagħna, bla dubju huwa l-kwadru titulari ddedikat lill- Misteru tat-Trinità Qaddisa. Dan huwa xogħol il-pittur famuż Malti Lazzaro Pisani u nħadem fl-1910 bi spejjeż tal-benefatturi s-Sinjur u s-Sinjura Balbi. Dan il-kwadru huwa maqsum f'żewġ partijiet - dik ta' fuq turi lis-Santissima Trinità, bil-Missier Etern tabilħaqq figura b'dinjità kbira fuq il-lemin, Ġesu Kristu fuq ix-xellug u l-Ispirtu s-Santu iktar 'il fuq minnhom. Il-Missier Etern bil- leħja bajda li turi l-eternità tiegħu b'idu x- xellugija mgħollija 'l fuq f'att ta' barka, filwaqt li f'idu l-leminija, mistrieħa fuq id- dinja, qiegħed iżomm xettru, bħala simbolu ta' l-omnipotenza tiegħu. Kristu fin-naħa l-oħra, qiegħed iħaddan is-Salib li fuqu bata u miet għalina, filwaqt li idu x-xellugija tidher miftuha b'għelm ta' ' aċċettazzjoni tar-rieda tal-Missier, wara l- waqgħa ta' Adam u Eva fl-Eden. L-Ispirtu s-Santu qiegħed idellel fuq il-Missier u l- Iben f'forma ta' ħamiema bajda li twassal leħen il-Mulej u tnebbaħ fl-imħuħ is- sapjenza divina u l-qawwa tal-kelma li tgħaqqad fiha l-lingwi kollha tad-dinja u tagħti kuraġġ u setgħa lil-min hu denn li jkun ispirat minnha. Fil-parti t'isfel naraw qtajja ta' anġli b'raġġiera ma' rashom u tliet puttini fiċ- ċentru, qegħdin iżommu t-twavel tal- kmandamenti, tliet puttini, f'poża differenti, wieħed mill-ieħor, b'mod li d-devot jista' jaqra x'hemm miktub fuq it-twavel. Din hija l-kompożizzjoni perfetta li tagħti lill-kwadru s-sinjifikati kollha li s-Santissima Trinità tispira u li jidħlu f'moħħ il-bniedem b'sempliċità evanġelika li tkebbes imħabba u devozzjoni. Ta' min isemmi x'kienet il-kawża li l- Knisja Parrokkjali tagħna ġiet iddedikata kitba ta' Teddv Farrugia lill-Misteru tat-Trinità Mqaddsa. Is-Sur Antonio Mercieca, in-neputi tas-Sinjuri Balbi, jgħid li din kienet ix-xewqa tas- Sinjura Carmela Balbi li t-tempju tal- Parroċċa tagħna jkun iddedikat lit-Trinità. Carmela kellha f'kamritha xbiha tal- Kurċifiss li kien għal qalbha ħafna. Taħt dan il-kurċifiss, mal-għuda tas-Salib, kellha santa komuni tat-Trinità. Kienet din is- santa ċkejkna l-vera kawża tat-titolu tal- Parroċċa tal-Marsa. Il-ħsieb li kellha fil-bidu ta' daqsxejn ta' kappella lill-Madonna ta' Lourdes, ġie mibdul f'dak ta' tempju grandjuż ad unur l-akbar misterju tal-Fidi tagħna. Il-kwadri tal-benefatturi Balbi li jinsabu fis-sagristija tal-knisja huma wkoll xogħol klassiku ta' Pisani, fejn fihom Pisani juri l- personalità ta' din il-koppja ġenerali. Il- libsa ta' Carmela Balbi turi r-raffinezza u x- xogħol artistiku mill-aqwa li jista' jitfassal biss minn min hu tabilħaqq surmast u ritrattist dedikat bħal Lazzaro Pisani.